**Betsimisaraka** (što na malagaškom znači *puno nedjeljivih* odnosno - ujedinjeni) su drugi po veličini narod na Madagaskaru sa oko 2 830 000 pripadnika (oko 14.9 %  svog stanovništva), rasprostranjen duž uskog obalnog pojasa na istočnoj obali.

I *Betsimisarake* kao i *Merine* govore malgaškim jeziku koji je nasličniji jugoistočnim Barito jezicima. Oni govore dva dijalekta *Sjeverni* i *Južni Betsimisaraka*. Većina *Betsimisarake* su rasni mješanci između Bantu crnaca i malgaško-indonezijskih predaka.

*Betsimisarake* se bave poljoprivredom, trgovinom, pomorstvom i ribarstvom.

*Betsimisarake* je kao narod ujedinio početkom 18. vijeka Ratsimilaho. On je osnovao *Kraljevstvo Betsimisaraka* - u kojem je ujedinio dotad neprijateljska plemena koja su živjela duž 650 km istočne obale. Njegovo kraljevstvo urušilo se vrlo brzi nakon njegove smrti, već za njegova trećeg nasljednika 1791. Većina Betsimisaraka tada je podpala pod vlast Kraljevstva Merina koje je opstalo sve do dolaska francuske kolonijalne uprave 1890.

*Betsimisarake* su u historiji bili poznati kao vješti pomorci i gusari. Plovili su velikim kanuima koji su mogli primiti 50 i više članova posade, u flotama od nekoliko hiljada ljudi i pljačkali i robili Komorske otoke sjeverozapadno od Madagaskara. Mnogi od tih robova dovedenih sa Komora, danas su članovi *Naroda Betsimisaraka*. *Betsimisarake* su također bili vješti ribari i kitolovci, koji su služili kao mornari na evropskim brodovima od davnina.

Historija
---------

Karta rasprostranjenosti Malagaških etničkih grupa
Sve do početka 18. vijeka *Betsimisarake*, su još bili podjeljeni na tri plemena; *Tsikoa* (ili Betanimena) koji su živjeli na jugu, *Varimo* u sredini i *Anteva*, koji su živjeli na sjeverozapadu. Svako od tih plemena bilo je kulturološki i jezično posebno, tako da su periodički ratovala jedna protiv drugih. Te sukobe poticali su i brojni evropski trgovci koji su se namnožili tokom 17. i 18. vijeka, zainteresirani za prodaju oružja, u zamjenu za rob]]ove. *Betsimisarake* je ujedinio njihov prvi kralj Ratsimilaho oko 1710. inače mulat, sin engleskog pirata Tom Tewa (ili Thomas White) i domorodačke princeze Rahene iz plemena Anteva.

Ratsimilaho je svoj pohod na vlast započeo pobjedom nad tada moćnim kraljem Ramananom iz plemena *Tsikoa*, koji je navalio na sjevernu obalu, da se dočepa unosne trgovine robljem sa evropljanima. Nakon pobjede nad *Tsikoima* Ratsimilaho je uspio ženidbom sa kćerkom kralja Kaleheka iz plemena *Varimo* steći saveznika u borbi protiv *Tsikoa* koji su se nakon smrti svog kralja opirali vlasti Ratsimilaha, tako da je nakon dugih borbi ujedinio istočnu obalu. Međutim njegovo kraljevstvo počelo se raspadati nakon njegove smrti 1750. kad je vlast preuzela njegova žena Biti. Stvar se pogoršala kad je vlast preuzeo njegov sin, tad su se obnovile stare plemenske netrpeljivosti - tako da je to olašalo posao Merinama i njihovu kralju Radami koji je zauzeo *Kraljevstvo Betsimisaraka* 1817. Od tad su *Betsimisarake* živjeli kao podanici Kraljevstva Merina sve dok Francuzi nisu okupirali otok 1890.

### Geografska rasprostranjenost

Teritorij na kojem obitavaju *Betsimisarake* je uski obalni pojas od nekih 640 km, na istočnoj obali Madagaskara od rijeke Mananara na jugu, sve do ušća rijeke Bemarivo na sjeveru. Veći gradovi u kojima žive *Betsimisarake* su; Toamasina, Fenoarivo Atsinanana i Maroansetra

Veze
----

* Malgaši
* Kraljevstvo Betsimisaraka

Izvori
------

1. ↑  Languages of Madagascar na portalu ethnologue.com, pristupljeno 5. 09. 2011.(`en`)
2. 1 2 3 4  Narod Betsimisaraka na portalu Encyclopædia Britannica, pristupljeno 5. 09. 2011.(`en`)
3. ↑  Helen Chapin Metz: Madagascar: A Country Study, ed. Library of Congress, 1994. pristupljeno 5. 09. 2011.

Vanjske veze
------------

***Betsimisaraka*** na Wikimedijinoj ostavi

* Narod Merina (`en`)
* Narod Betsimisaraka na portalu Encyclopædia Britannica (`en`)

| * p
* r
* u
**Etničke grupe Madagaskara** |
| --- |
| 
Antaifasi •
Antemoro •
Antaisaka •
Antambahoaka •
Antandroi •
Antankarana •
Antanosi •
Bara •
Betsileo •
Betsimisaraka •
Bezanozano •
Karana (Malgaški Indijci) •
Mahafali •
Makoa •
Merina •
Mikea •
Sakalava •
Sihanaka •
Sinoa (Malgaški Kinezi) •
Tanala •
Tsimiheti •
Vazaha (Malgaški Francuzi) •
Vazimba •
Vezo •
Zafimaniri •
Zafisoro
 | Malgaška zastava |